สรุปภาวะตลาดต่างประเทศวานนี้
สรุปภาวะตลาดต่างประเทศ ประจำวันที่ 16 ก.พ.60
17 ก.พ. 2560

ดัชนีดาวโจนส์ตลาดหุ้นนิวยอร์กปิดบวก เมื่อคืนนี้ (16 ก.พ.) โดยดาวโจนส์ทำสถิติปิดที่ระดับสูงสุดติดต่อกันเป็นวันที่ 6 ขานรับผลประกอบการที่แข็งแกร่งของบริษัทจดทะเบียนรายใหญ่ ซึ่งรวมถึงสโก ซิสเต็มส์ รวมทั้งข้อมูลเศรษฐกิจที่สดใสของสหรัฐ อย่างไรก็ตาม ภาวะการซื้อขายเป็นไปอย่างผันผวน เนื่องจากหุ้นกลุ่มพลังงานร่วงลง ซึ่งส่งผลให้ดัชนี S&amp;P500 และ NASDAQ ปิดตลาดอ่อนแรงลงด้วย
ดัชนีเฉลี่ยอุตาสหกรรมดาวโจนส์ปิดที่ 20,619.77 จุด เพิ่มขึ้น 7.91 จุด หรือ +0.04% ดัชนี NASDAQ ปิดที่ 5,814.90 จุด ลดลง 4.54 จุด หรือ -0.08% ดัชนี S&amp;P500 ปิดที่ 2,347.22 จุด ลดลง 2.03 จุด หรือ -0.09%
 
ตลาดหุ้นยุโรปปิดลบ เมื่อคืนนี้ (16 ก.พ.) โดยดัชนี Stoxx Europe 600 ปรับตัวลงเป็นวันแรกในรอบ 8 วันทำการ เนื่องจากการร่วงลงของหุ้นบริษัทรายใหญ่ รวมถึงหุ้นเนสท์เล่ ขณะที่หุ้นกลุ่มธนาคารและหุ้นกลุ่มพลังงานปรับตัวลงเช่นกัน         
ดัชนี Stoxx Europe 600 ลดลง 0.4% ปิดที่ 370.10 จุด
ดัชนี FTSE 100 ตลาดหุ้นลอนดอนปิดที่ 7,277.92 จุด ลดลง 24.49 จุด หรือ -0.34% ดัชนี CAC-40 ตลาดหุ้นฝรั่งเศสปิดที่ 4,899.46 จุด ลดลง 25.40 จุด หรือ -0.52% ดัชนี DAX ตลาดหุ้นเยอรมันปิดวันทำการล่าสุดที่ 11,757.24 จุด ลดลง 36.69 จุด หรือ -0.31%
 
ตลาดหุ้นลอนดอนปิดในแดนลบ เมื่อคืนนี้ (16 ก.พ.) จากแรงเทขายในหุ้นกลุ่มพลังงานและเหมืองแร่ หลังจากที่ดัชนี FTSE 100 ทำสถิติปิดที่ระดับสูงสุดในรอบ 1 เดือนเมื่อวันพุธที่ผ่านมา
ดัชนี FTSE 100 ลดลง 24.49 จุด หรือ -0.34% ปิดที่ 7,277.92 จุด
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวก เมื่อคืนนี้ (16 ก.พ.) เนื่องจากนักลงทุนยังคงมีมุมมองที่เป็นบวกว่า สมาชิกกลุ่มประเทศผู้ส่งออกน้ำมัน (โอเปก) จะยังคงให้ความร่วมมือในการปรับลดกำลังการผลิตตามข้อตกลง อย่างไรก็ตาม สัญญาน้ำมันดิบปรับตัวในกรอบแคบๆ เนื่องจากความวิตกกังวลเกี่ยวกับสต็อกน้ำมันดิบสหรัฐที่ปรับตัวสูงขึ้น
สัญญาน้ำมันดิบ WTI ส่งมอบเดือนมี.ค.เพิ่มขึ้น 25 เซนต์ หรือ 0.5% ปิดที่ 53.36 ดอลลาร์/บาร์เรล
สัญญาน้ำมันดิบเบรนท์ส่งมอบเดือนเม.ย.ลดลง 32 เซนต์ หรือ 0.6% ปิดที่ 55.65 ดอลลาร์/บาร์เรล
 
สัญญาทองคำตลาดนิวยอร์กปิดบวก เมื่อคืนนี้ (16 ก.พ.) โดยได้แรงหนุนจากการอ่อนค่าของสกุลเงินดอลลาร์ นอกจากนี้ ภาวะการซื้อขายที่ซบเซาลงในตลาดหุ้นสหรัฐ ยังได้กระตุ้นให้นักลงทุนเข้าซื้อทองคำซึ่งเป็นสินทรัพย์ที่ปลอดภัย
สัญญาทองคำตลาด COMEX (Commodity Exchange) ส่งมอบเดือนเม.ย.เพิ่มขึ้น 8.50 ดอลลาร์ หรือ 0.7% ปิดที่ระดับ 1,241.60 ดอลลาร์/ออนซ์
สัญญาโลหะเงินส่งมอบเดือนมี.ค.เพิ่มขึ้น 11.1 เซนต์ หรือ 0.62% ปิดที่ 18.074 ดอลลาร์/ออนซ์
สัญญาพลาตินัมส่งมอบเดือนเม.ย.เพิ่มขึ้น 5.8 ดอลลาร์ หรือ 0.57% ปิดที่ 1,015.70 ดอลลาร์/ออนซ์
สัญญาพัลลาเดียมส่งมอบเดือนมี.ค.เพิ่มขึ้น 7.10 ดอลลาร์ หรือ 0.9% ปิดที่ 793.30 ดอลลาร์/ออนซ์
 
สกุลเงินดอลลาร์สหรัฐอ่อนค่าลง เมื่อเทียบกับเงินสกุลหลักอื่นๆ ในการซื้อขายที่ตลาดนิวยอร์กเมื่อคืนนี้ (16 ก.พ.) เนื่องจากนักลงทุนเริ่มวิตกมากขึ้นเกี่ยวกับกรอบเวลาที่ยังไม่ชัดเจนในการปรับขึ้นอัตราดอกเบี้ยของธนาคารกลางสหรัฐ (เฟด)
ดอลลาร์สหรัฐอ่อนค่าลงเมื่อเทียบกับเยนที่ระดับ 113.23 เยน จากระดับ 114.27 เยน และอ่อนค่าลงเมื่อเทียบกับฟรังก์สวิส ที่ระดับ  0.9978 ฟรังก์สวิส จากระดับ 1.0069 ฟรังก์สวิส
ยูโรแข็งค่าขึ้นเมื่อเทียบกับดอลลาร์สหรัฐ ที่ระดับ 1.0669 ดอลลาร์ จากระดับ 1.0587 ดอลลาร์ ในขณะที่ปอนด์แข็งค่าขึ้นแตะ 1.2490 ดอลลาร์ จากระดับ 1.2445 ดอลลาร์ และดอลลาร์ออสเตรเลียอ่อนค่าลงที่ระดับ 0.7695 ดอลลาร์ จากระดับ 0.7700 ดอลลาร์